|  |  |  |
| --- | --- | --- |
| **Stema%20(100px)** | **REPUBLIKA E KOSOVËS**  **REPUBLIKA KOSOVA/REPUBLIC OF KOSOVO**  **KOMUNA E GJILANIT**  **OPŠTINA GNJILANE/MUNICIPAL GJILAN/GILAN BELEDIYESI** | Prova14 |

**NJOFTIM PËR TAKIM PUBLIK “ONLINE” ME QYTETARËT**

**Kryetari i Komunës**

**Datë: 9 korrik, ora: 11:00 – 12:00**

Komuna e Gjilanit fton qytetarët e komunës në takimin (debatin) publik i cili do të mbahet “online” me Kryetarin e Komunës, ku do të prezantohen sukseset, të arriturat dhe sfidat e periudhës së parë të këtij viti. Pra, për shkak të situatës së pandemisë të shkaktuar nga COVID-19, ky takim publik do të mbahet “online” përmes platformës **ZOOM**.

Qytetarët mund të kyçen në komunikim të drejtpërdrejtë përmes ZOOM duke përdorur këtë link <https://us02web.zoom.us/j/82134339711> dhe duke vendosur këtë numër identifikues (Meeting ID) në aplikacionin ZOOM: **821 3433 9711.**

Për të pasur qasje në këtë platformë, qytetarët duhet ta kenë aplikacionin ZOOM në pajisjet e tyre. Në vijim janë listuar pajisjet përmes të cilave mund të kyçen në takim dhe hapat që duhet ndjekur për ta instaluar atë:

* Kompjuter, duke shkarkuar aplikacionin ZOOM përmes linkut në vijim <https://zoom.us/client/latest/ZoomInstaller.exe> dhe pastaj aplikacioni i shkarkuar të hapet për ta instaluar atë.
* Telefon me Android apo Apple iOS, duke hapur PLAY STORE/APP STORE dhe pastaj tek hapësira për kërkim (Search) të kërkohet aplikacioni “*ZOOM Cloud Meetings*”. Pasi të instalohet aplikacioni në telefonin tuaj, qasja në takim bëhet duke vendosur numrin identifikues të takimit: **821 3433 9711.**

Kryetari i komunës fillimisht do të prezantojë sukseset, të arriturat dhe sfidat në pika të shkurta dhe pjesa tjetër e debatit do të jetë diskutim me qytetarët.

Organizimi i takimit “online” mbështetet nga projekti DEMOS në Prishtinë.

Datë : 25.06.2020